Дапамога, якую можа атрымаць сям’я, залежыць ад таго, у які крызіс яна трапіла. Апошнім часам таварыства ў партнёрстве з Прадстаўніцтвам упраўлення Вярхоўнага камісара ААН па справах бежанцаў у Рэспубліцы Беларусь, Міжнароднай арганізацыяй па міграцыі, структурнымі арганізацыямі Міністэрства працы і сацыяльнай абароны многа працуе з сем’ямі бежанцаў, мігрантаў, вымушаных перасяленцаў. У Гомелі, напрыклад, працуе крызісны цэнтр Чырвонага Крыжа, куды па дапамогу могуць звяртацца жанчыны з дзецьмі ці без іх, якія пацярпелі ад насілля, бежанцы, якім няма дзе жыць. Хутка падобны цэнтр адкрыецца ў Гродне.